AFRIKAANSE OPSOMMING: 'n SQUID (supergeleidende kwantum interferensie toestel) is 'n baie sensltlewe magnetiese-veld sensor wat verskeie toepassings het, soos byvoorbeeld in fundamentele fisika, nie-destruktiewe metings, bio-magnetisme en geofisika. Hierdie tesis beskryf hoe om 'n hoe-temperatuur gs SQUID magnetiese gradientmeter vir operasie by 77 K te ontwerp. 'n Ontwerpsprosedure vir direk-gekoppelde SQUID gradientmeters word daargestel. Tipiese parameter waardes en voorstelle wat in die literatuur beskryf word, word benut in hierdie prosedure, wat die ontwerp van 'n gradientmeter en die beraming van die elektriese eienskappe behels. Termiese ruis word in ag gene em deur die effek daarvan op die sensitiwiteit van die SQUID te beskryf. Die mees onlangse idees vir die verskynsel en effek van flikker ruis word ook bespreek. Algemene SQUID uitleesskemas en die meriete van elk word ook verduidelik. Baie aandag word in die tesis bestee aan die besonderhede van die vervaardiging van 'n SQUID, sowel as die optimeringsstappe wat gevolg is. 'n YBa2Cu307 dunfilm ('n hoe-temperatuur supergeleier), word deur middel van gepulsde laserdeposisie op 'n MgO bikristal substraat gedeponeer. Die film word dan deur standaard fotolitografie en nat etsing gevorm om Josephsonvlakke op die bikristal se greinvlak sowel as die gewensde. stroombaanuitleg te vorm. Goud kontakte word deur middel van geplflsde laserdeposisie deur 'n masker gedeponeer. 'n Eenvoudiger weergawe van bogenoemde vervaardigingsproses kan ook gebruik word om mikrogolffilters te produseer. Twee pogings is aangewend om 'n Josephson vlak toetsbaan te bou, maar geen Josephson gedrag kon deur metings waargeneem word nie. Dit kan definitief toegeskryf word aan die swak kwaliteit van die dunfilm. 'n SQUID gradientmeter is nie vervaardig nie, aangesien die korrekte werking van die Josephson vlakke nie waargeneem kon word nie. Buiten vir die feit dat die toetsing van die Josephson vlakke nie positiewe resultate gelewer het nie, was die fabrikasieproses, met uitsondering van 'n goeie film deposisie, duidelik In sukses. Sodra hierdie probleem oorbrug kan word, behoort dit eenvoudig te wees om werkende Josephson vlakke en SQUIDs te vervaardig.